Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 776

1. Az előzetes gépjárműfenntartói vizsgálatra vonatkozó általános feltételek 1.1. Az előzetes gépjárműfenntartói vizsgálat tartalma 1.1.1. Az általános forgalomba helyezési engedély alapján végzett forgalomba helyezés előtti vizsgálat során a rendelet 10. §-ának (5) bekezdésében, illetőleg a kijelölt vizsgáló állomáson végzett időszakos vizsgálat során a rendelet 12. §-ának (6) bekezdésében meghatározott feltételek teljesítését a vizsgabiztos az 5. számú mellékletben meghatározott technológia szerint a tanúsítványadó által elvégzett előzetes gépjárműfenntartói vizsgálat (a továbbiakban: előzetes járművizsgálat) alapján kiállított „Tanúsítvány” figyelembevételével ellenőrzi. 1.1.2. Az előzetes járművizsgálat tartalma és technológiája megegyezik az adott járműkategóriára vonatkozóan az 5. számú mellékletben meghatározott járművizsgálat tartalmával (a vizsgálat tárgya, köre és terjedelme tekintetében), amelynek eredményéről a tanúsítványadó a 4. pont szerinti „Tanúsítvány”-t állítja ki. 1.2. A kijelölt vizsgáló állomáson vizsgálható járművekre vonatkozó korlátozások Nem végezhető el az előzetes járművizsgálat a kijelölt vizsgáló állomáson, és nem állítható ki „Tanúsítvány” abban az esetben, ha

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes